গতকাল পাউবোর বন্যা পূর্বাভাস ও সতর্কীকরণ কেন্দ্র সূত্রে জানা যায়, দেশের উত্তর জনপদ, উত্তর-পূর্বাঞ্চল এবং দক্ষিণ-পূর্বাঞ্চলে নদ-নদীসমূহের পানি বৃদ্ধি পায়। যা আগামী ২৪ ঘণ্টায়ও অব্যাহত থাকতে পারে। গতকাল দেশের ৯৪টি পানির সমতল পর্যবেক্ষণ স্টেশনের মধ্যে ৫২টিতে পানি বৃদ্ধি পায়। তবে বিকেল নাগাদ উত্তর চট্টগ্রামের হালদা নদী বিপদসীমার নিচে দিয়ে প্রবাহিত হয়। চট্টগ্রাম ও ফেনী অঞ্চলের ফেনী, মুহুরী, সাঙ্গু, মাতামুহুরী নদীর পানি কিছুটা হ্রাস পেয়েছে।